- महिला अफसर बोली, संख्याधिकारी से बचाओ - Amar Ujala Hindi News
महिला अफसर बोली, संख्याधिकारी से बचाओ
{"_id":"127-47423","slug":"Sultanpur-47423-127","type":"story","status":"publish","title_hn":"\u092e\u0939\u093f\u0932\u093e \u0905\u092b\u0938\u0930 \u092c\u094b\u0932\u0940, \u0938\u0902\u0916\u094d\u092f\u093e\u0927\u093f\u0915\u093e\u0930\u0940 \u0938\u0947 \u092c\u091a\u093e\u0913","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
गौरीगंज। अमेठी के जिला अर्थ एवं संख्याधिकारी पर उनकी सहायक अधिकारी ने गंभीर आरोप लगाए हैं। महिला अधिकारी के मुताबिक उक्त अफसर देर रात फोन करके अमर्यादित बातें करते हैं और ड्यूटी के बाद उन्हें दफ्तर में रोकने का प्रयास करते हैं। शिकायत के बावजूद उच्चाधिकारी डीईएसटीओ के प्रति नरमी बरत रहे हैं। पीड़ित ने विभाग के निदेशक को पत्र भेजकर कार्रवाई की मांग की है। महिला अधिकारी के आरोपों से प्रशासनिक हलके में हड़कंप मचा है। जबकि विभागीय कर्मियों में रोष है।
फैजाबाद जिले की मूल निवासी ऋचा श्रीवास्तव ने बीते छह अगस्त को जिला अर्थ एवं संख्याधिकारी कार्यालय में सहायक सांख्यिकी अधिकारी के पद पर कार्यभार ग्रहण किया था। उनका आरोप है कि बीते सितंबर माह से जिला अर्थ एवं संख्याधिकारी (डीईएसटीओ) जयदीप सिंह कार्यालय समय के बाद देर रात उन्हें फोन कर अमर्यादित बातचीत करते हैं। ड्यूटी के बाद उन्हें देर शाम तक ऑफिस में रोकने की कोशिश करते हैं। इससे आजिज आकर ऋचा ने 20 नवंबर को जिलाधिकारी विद्याभूषण से मुलाकात कर पूरे मामले की शिकायत की। डीएम के कहने पर ऋचा ने मामले की लिखित शिकायत सीडीओ हरिशंकर उपाध्याय से की। महिला अधिकारी की मानें तो शिकायत मिलने के बावजूद सीडीओ ने डीईएसटीओ के खिलाफ कार्रवाई के बजाय उन्हें दोपहर तक विभागीय और दोपहर से शाम तक विकास भवन में काम करने का लिखित फरमान जारी कर दिया। सोमवार को आर्थिक बोध एवं संख्या निदेशक लखनऊ को भेजे पत्र में ऋचा ने डीईएसटीओ जयदीप सिंह के आचरण से स्वयं को भयभीत एवं परेशान बताते हुए पूरे मामले की उच्चस्तरीय जांच कर उनके खिलाफ कड़ी कार्रवाई करने की मांग की है।